Soveel in SA het nou Covid-19 | Maroela Media
Altesaam 2 415 bevestigde gevalle van die nuwe koronavirus is nou in Suid-Afrika aangemeld – 143 mense het die afgelope 24 uur positief getoets vir Covid-19.
Dit blyk uit dr. Zweli Mkhize, minister van gesondheid, se jongste verklaring dat geen nuwe sterftes in dié stadium aangemeld is nie. Die land se dodetal staan dus steeds op 27.
Dit is die grootste styging sedert die stand van algehele afsondering ingestel is, naas 12 April, toe dit met 145 gestyg het.
Die epidemioloog prof. Salim Abdool Karim, voorsitter van die ministeriële raadgewende komitee, het Maandagaand gewaarsku indien die daaglikse toename in getalle vandeesweek meer as 90 is, sal die tydperk van afsondering verleng moet word.
Volgens Mkhize is 87 022 toetse tot op hede uitgevoer.
Die grootste styging is in KwaZulu-Natal aangemeld. Altesaam 70 nuwe gevalle is die afgelope 24 uur in dié provinsie aangemeld. Die minister het die provinsiale verspreiding soos volg bevestig:
Wes-Kaap – 643
Oos-Kaap – 174
Vrystaat – 98
Noordwes – 22
Provinsie onbekend – 18
Volgens die wêreldbarometer Worldometer se statistieke rakende die nuwe koronavirus is 1 940 783 gevalle van Covid-19 oor die hele wêreld aangemeld. Altesaam 120 925 pasiënte het reeds weens die virus omgekom en 459 986 het reeds herstel.
Gaan hy vir die honger mense kos gee?
Wens mens kon die inligting per dorp kry
My vraag aan al die slim mense in Suid Afrika , hoekom wort diere nie ook geraak met C19 nie net mense. Tog diere het ook longe soos mens nie waar nie le die antwoort nie by diere nie begin daar na kyk ook.
Maklik om te se verleng die tydperk maar SA se ekonomie kan dit dood eenvoudig nie hanteer nie. Die slim koppe wat se verleng sien nie hoe die massas steeds in die dorpe rond hang in die klein dorpe sien ons dit so ek wil nie eens weet hoe lyk dit in die stede nie.
Stop alle publieke vervoer dwing die mense om tuis te bly en hersien wat word as "essensial services" gesien.